cyanic-selkie/wikianc huggingface dataset:
মীর্জা মুরাদুজ্জামান
রাজনৈতিক জীবন
১৯৯১ সালের পঞ্চম জাতীয় সংসদ নির্বাচনে তিনি সিরাজগঞ্জ-২ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।
মৃত্যু
মীর্জা মুরাদুজ্জামান ১৮ জুলাই ১৯৯৫ সালে শহীদ সোহরাওয়ার্দী মেডিকেল কলেজ হাসপাতালে চিকিৎসাধীন মৃত্যুবরণ করেন।
ডার্মস্টাটিয়াম
থাম্ব|ডার্মস্টাড্ট শহর, যেখান থেকে ডার্মস্ট্যাডিয়ামের নাম নেওয়া হয়েছে। ডার্মস্টেটিয়াম একটি রাসায়নিক উপাদান যার সংকেত Ds এবং পারমাণবিক সংখ্যা ১১০। এটি একটি অত্যন্ত তেজস্ক্রিয় কৃত্রিম উপাদান। ডার্মস্টেটিয়াম ১৯৯৪ সালে জার্মানির ডার্মস্টেট শহরের কাছে জিএসআই হেল্মহোলৎজ সেন্টার ফর হেভি আয়ন রিসার্চ-এ উদ্ভাবিত হয়। ডার্মস্টেট শহরের নামেই এই পদার্থের নামকরণ করা হয় ডার্মস্টেটিয়াম।
উদ্ভাবন
শিগুর্ড হফমানের তত্ত্বাবধানে পিটার আর্মব্রাস্টার ও গটফ্রিট মুনজেনবের্গ জার্মানির ডার্মস্টেট শহরের কাছে জিএসআই হেল্মহোলৎজ সেন্টার ফর হেভি আয়ন রিসার্চ-এ ১৯৯৪ সালে প্রথম ডার্মস্টেটিয়াম উদ্ভাবন করেন।
ওড়িশার সংস্কৃতি
ওড়িশার সংস্কৃতি দ্বারা ভারতের ওড়িশা অঞ্চলের প্রচলিত রীতিনীতি, প্রথা, আচার-ব্যবহার, খাদ্য, পোশাক পরিচ্ছদ, ভাষা ইত্যাদিকে বোঝানো হয়ে থাকে।
সাহিত্য
ওড়িয়া সাহিত্যের ইতিহাস ঐতিহাসিকদের দ্বারা নিম্নলিখিত পর্যায়ে ভাগ করা হয়েছে, প্রাচীন ওড়িয়া (৯০০-১৩০০ খ্রিষ্টাব্দ), প্রারম্ভিক মধ্য ওড়িয়া (১৩০০-১৫০০ খ্রিষ্টাব্দ), মধ্য ওড়িয়া (১৫০০-১৭০০ খ্রিষ্টাব্দ), পরবর্তী মধ্য ওড়িয়া (১৭০০-১৮৫০ খ্রিষ্টাব্দ) এবং আধুনিক ওড়িয়া (১৮৫০ খ্রিষ্টাব্দ হতে বর্তমান সময় পর্যন্ত) ।
ওড়িয়া কবিতার সূত্রপাত ও উৎকর্ষ চর্যাপদ সাহিত্যের পাশাপাশি ব্যুৎপত্তি লাভ করে, যে সাহিত্য রচনা মহাযান বৌদ্ধ কবিদের দ্বারা শুরু হয়েছিলো । সাহিত্যটি একটি রূপক ভাষায় রচিত হয় এবং লুইপা, কানুপা এদের মত কবি যারা ওড়িশা রাজ্যের কবি, তাদের রচনা চর্যাপদে স্থান পেয়েছে । চর্যাপদ মূলত প্রাকৃত ভাষায় রচিত হয়েছিলো ।
সঙ্গীত
ওড়িয়া সঙ্গীত সাহিত্যের ক্ষেত্রে ষোড়শ শতক সঙ্গীতবিষয়ক সাহিত্যের সংকলনের স্বাক্ষী । ঐ সময়ে রচিত চারটি উল্লেখযোগ্য রচনাবলী হচ্ছে সঙ্গীতামভা চন্দ্রিকা, নাট্য মনোরমা, সঙ্গীতা কলালতা এবং গীতা প্রকাশা ।
ধর্ম
ওড়িশার দীর্ঘ ইতিহাসে, বিভিন্ন সময়ে বিভিন্ন ধর্ম বিশেষত হিন্দু, বৌদ্ধ ও জৈনধর্মের প্রবর্তন হয়েছে । সম্রাট অশোকের কলিঙ্গ (ভারত) বিজয়ের পর বৌদ্ধ ধর্ম রাজ্যটিতে একটি প্রধান ধর্ম হিসাবে প্রতিষ্ঠিত হয় যার ফলসরূপ অঞ্চলটিতে অনেক স্তূপা এবং বৌদ্ধ শিক্ষা কেন্দ্র নির্মিত হয় ।
ওড়িয়া চলচ্চিত্র
প্রাথমিক বছরগুলোতে ওড়িয়া ফিল্ম প্রোডাকশন খুব ধীর গতির ছিল । প্রথম ওড়িয়া চলচ্চিত্র ছিল সীতা বিবাহ, ১৯৫১ সাল পর্যন্ত ওড়িয়া চলচ্চিত্রে মাত্র দুটি ছবি নির্মিত হয়েছিল । প্রফুল্ল সেনগুপ্ত পরিচালিত একাদশতম ওড়িয়া চলচ্চিত্র শ্রী লোকনাথ প্রথম ওড়িয়া চলচ্চিত্র যা জাতীয় চলচ্চিত্র পুরস্কার লাভ করে, চলচ্চিত্রটি ১৯৬০ সালে জাতীয় চলচ্চিত্র পুরস্কার লাভ করে ।
ওড়িয়া রন্ধনপ্রণালী
পুরীর বিখ্যাত জগন্নাথ মন্দিরের রান্নাঘর পৃথিবীর মধ্যে বৃহত্তম রান্নাঘর হিসাবে পরিচিত, এখানে সহস্র বাবুর্চি দ্বারা রন্ধনকর্ম সম্পাদিত হয়, যেখানে প্রায় ৭৫২ টি চুলা ব্যবহৃত হয়, প্রতিদিন ১০,০০০ লোকের ভোজনের জন্য ।
এ অঞ্চলের মানুষ সাধারণত সকালের নাস্তায় রুটি খেয়ে থাকে । দুপুর ও রাতের খাবার হিসাবে সাধারণত ভাত ও ডাল গ্রহণ করা হয়ে থাকে । এছাড়া প্রায় প্রতিবেলার খাবারের সাথে যে কোনো ধরনের মিষ্টান্ন রাখা হয়, কেননা এখানকার লোকজন মিষ্টান্ন খুব পছন্দ করে । অপরদিকে উপমহাদেশে প্রচলিত বেশ কিছু জনপ্রিয় খাবার যেমন- রসগোল্লা, ক্ষীর, পাখালা ইত্যাদি মূলত ওড়িশা অঞ্চল হতেই এসেছে ।
ভাষা
ওড়িশা রাজ্যের সরকারি ভাষা যা সংখ্যাগরিষ্ঠ লোকেদের দ্বারা ব্যবহৃত হয়, তা হচ্ছে ওড়িয়া ভাষা । ওড়িয়া ভাষা ইন্দো-ইউরোপীয় ভাষা পরিবারের ইন্দো-আর্য শাখার অন্তর্গত, এবং ঘনিষ্ঠভাবে বাংলা এবং অসমীয়া ভাষার সাথে সম্পর্কযুক্ত । রাজ্যের আদিবাসীদের দ্বারা দ্রাবিড় ও মুন্ডা ভাষা পরিবারের অন্তর্গত কিছু উপজাতীয় ভাষা এখনও ব্যবহৃত হয়ে থাকে ।
পোশাক পরিচ্ছদ
যদিও পাশ্চাত্য ধারার পোশাক পরিচ্ছদ, শহর অথবা শহর অঞ্চলে পুরুষদের মধ্যে বৃহত্তর স্বীকৃতি অর্জন করেছে, তবে মানুষজন উৎসব বা অন্যান্য ধর্মীয় অনুষ্ঠান চলাকালে ধুতি, কোর্তা এবং গামছার মত প্রথাগত পোশাক পরিধান করে থাকে । মহিলারা সাধারণত শাড়ি (সাম্বালপুড়ি শাড়ি, বোমকাই শাড়ি, কাটাকি শাড়ি) বা সালোয়ার কামিজ পরতে পছন্দ করে; শহর ও নগরের নারীদের মধ্যে পশ্চিমা পোশাক ইদানীং জনপ্রিয় হয়ে উঠছে ।
নেসারি
নেসারি ভারতের মহারাষ্ট্র রাজ্যের কোলহাপুর জেলার গড়হিংলাজ শহরের একটি গ্রাম। ২০১১ সাল পর্যন্ত এর জনসংখ্যা ছিল ২১,০০০ জন। এটি গড়হিংলাজ শহর থেকে প্রায় ২০ কিলোমিটার এবং জাতীয় সড়ক ০৪ (এনএইচ ৪) থেকে ৩০ কিলোমিটার দূরে।
ভূগোল
নেসারি মহারাষ্ট্র এবং কর্ণাটক রাজ্যের সীমান্তের নিকটে অবস্থিত। এর স্থানাঙ্ক । সমুদ্র পৃষ্ঠ থেকে এর গড় উচ্চতা ৬২৫ মিটার এবং গড় তাপমাত্রা শীতকালে থাকে ১৯°সেলসিয়াস এবং গ্রীষ্মকালে ২৬°সেলসিয়াস।
জনসংখ্যার উপাত্ত
২০১১ সালের আদমশুমারি অনুযায়ী নেসারির জনসংখ্যা ১৯,০০০, যার মধ্যে নেসারি শহরের পাশাপাশি শহরটিতে অন্তর্ভুক্ত অন্যান্য অঞ্চলগুলিও রয়েছে। নেসারির গড় সাক্ষরতার হার ৮৫% যেখানে জাতীয় গড় ৭৪.৯%। পুরুষদের মধ্যে সাক্ষরতার হার ৮৪%, এবং নারীদের মধ্যে এই হার ৭২%। এই শহরের জনসংখ্যার ৯% ছয় বছরের কম বয়সী।
ধর্ম
বেশীরভাগ অধিবাসী হিন্দু ধর্মাবলম্বী। এছাড়াও ইসলাম, বৌদ্ধ, শিখ এবং অন্যান্য ধর্মের মানুষও রয়েছে।
ভাষা
এখানকার সর্বাধিক ব্যবহৃত ভাষা হচ্ছে মারাঠি এবং ১৯,০০০ মানুষ মাতৃভাষা হিসেবে মারাঠিতে কথা বলে।
ঐতিহাসিক গুরুত্ব
প্রতাপরাও গুজর, জন্ম হয় কুদ্টোজি গুজর হিসেবে। তিনি ছিলেন   ছত্রপতি শিবাজীর সেনাবাহিনীর তৃতীয় রাজকীয় সেনপতি। সতের শতকে এই বাহিনী সম্ভবত ভারতের সবচেয়ে সফল গেরিলা বাহিনী ছিল। মির্জা জয়সিংহের বিরুদ্ধে যুদ্ধে তাঁর সাহসিকতার স্বীকৃতি স্বরূপ ছত্রপতি শিবাজী তাঁকে প্রতাপরাও (সাহসী) উপাধি দিয়েছিলেন।
প্রতাপরাও একজন অত্যন্ত প্রতিভাধর অভিজাত সেনাপতি ছিলেন।সেনাপতি হিসেবে তিনি তাঁর রাজার বিশ্বাস এবং তাঁর সৈন্যদের আনুগত্য অর্জন করেছিলেন। সালহেরের বিখ্যাত যুদ্ধে তিনি একটি বিশাল মুঘল সেনাবাহিনীকে পরাজিত করেন। সালহের যুদ্ধ হল মুঘল এবং মারাঠাদের মধ্যে উন্মুক্ত প্রান্তরে সংঘটিত প্রথম বৃহদাকারের যুদ্ধ। বলা হয়ে থাকে সালহের প্রান্তরে মুঘলদের বিরুদ্ধে মুখোমুখি যুদ্ধে মারাঠাদের বিজয় ছিল তাদের সামরিক বাহিনীর উত্থানের সন্ধিক্ষণ। মানুষ হিসেবে প্রতাপরাও একজন আবেগপ্রবণ ব্যক্তি ছিলেন।
১৬৭৪ সালে ছত্রপতি শিবাজীর রাজ্যাভিষেকের কয়েক মাস আগে, সেনাপতি বাহলুল খানের নেতৃত্বাধীন আক্রমণ বাহিনীর মোকাবিলা করার জন্য প্রতাপরাও গুজরকে প্রেরণ করা হয়। মারাঠা সেনাবাহিনী নেসারিতে স্থাপিত বাহালোল খানের সৈন্য শিবিরটিকে ঘিরে ফেলে। যুদ্ধে প্রতাপরাও এর বাহিনী প্রতিপক্ষের সেনাপতিকে পরাজিত ও বন্দী করে। ছত্রপতি শিবাজীর এ ব্যাপারে সুস্পষ্ট সতর্কতাবাণী থাকা সত্ত্বেও, যখন বাহলুল খান ছত্রপতির অঞ্চলগুলোতে পুনঃআক্রমণ না করার প্রতিশ্রুতি দেন, তখন প্রতাপরাও বাহলুল খানকে তার সৈন্যবাহিনী ও জব্দকৃত যুদ্ধ সামগ্রী সহ মুক্তি দিয়ে দেন। কিন্তু মুক্তির পরের দিন থেকেই বাহলুল খান নতুন আক্রমণ শুরু করার প্রস্তুতি শুরু করে দেন।
ছত্রপতি শিবাজী যখন প্রতাপরাও এর সিদ্ধান্তের কথা শুনলেন, তখন তিনি ক্রুদ্ধ হন এবং বাহলুল খানকে পুনরায় বন্দী না করা পর্যন্ত তাঁর সাথে সাক্ষাৎ করার অনুমতি প্রত্যাখ্যান করে প্রতাপরাওকে একটি ক্ষুদ্ধ চিঠি লিখেন। তাঁর কৃত কর্মের ভুল বুঝতে পেরে প্রতাপরাও অত্যন্ত বিচলিত হয়ে পড়েন এবং বাহলুল খানকে বন্দি করার জন্য আবারও বদ্ধ পরিকর হয়ে ওঠেন।
একদিন, তিনি কাছাকাছি বাহলুল খানের ঘাঁটি গড়ার কথা জানতে পারেন। প্রতাপরাও নেসারিতে বাহলুল খানের বিরুদ্ধে অবস্থান নেওয়ার সিদ্ধান্ত নেন। প্রতাপরাও গুজরের সৈন্য সংখ্যা ছিল ১২০০, অপরদিকে খানের ছিল ১৫,০০০। তাই, প্রতাপরাও বিবেচনা করেন যে ১২০০ জন লোক তার সাথে আত্মহত্যা করার কোনও অর্থ নেই। ফলে, ক্ষোভ এবং চিঠির পরার পরে অতি উত্তেজনায় তিনি তাঁর অশ্বারোহী বাহিনীকে নির্দেশ না দিয়ে একাই রওনা হন। এতে তাঁর সেনাবাহিনী নয়, বরং তাঁর আত্মসম্মানবোধ সংকটাপন্ন হয়েছিল। দলপতিকে নিশ্চিত মৃত্যুর মুখোমুখি হতে দেখে ছয় জন মারাঠা সর্দার তাঁর সাথে লড়াইয়ে যোগদান করেন, তারা শত্রু শিবিরে আক্রমণ করেন এবং তাদের সকলকেই হত্যা করা হয়। আনন্দরাও এবং হাসাঁজি মোহিত যদিও পশ্চাতে অবস্থান করেছিলেন।  প্রতাপরাও এর সিদ্ধান্ত ছিল সম্পূর্ণ প্ররোচিত এবং গুজরের মৃত্যু মারাঠাদের বিরাট ক্ষতি করে। পরবর্তীতে আনন্দরাও মোহিত সৈন্য বাহিনীকে নিরাপদ অঞ্চলে নিয়ে যেতে পেরেছিলেন।
ছত্রপতি শিবাজীর সেনাবাহিনী বাহলুল খানকে পরাজিত করে এবং আনন্দরাও এবং হাম্বিরাও মোহিতের নেতৃত্বে তার জায়গীর লুট করে তাদের সেনাপতির মৃত্যুর প্রতিশোধ নিয়েছিল। হাম্বিররাও মোহিত নতুন "সরনৌবত" (মারাঠা বাহিনীর সর্বাধিনায়ক) হয়েছিলেন।
প্রতাপরাও এর মৃত্যু সংবাদ শুনে ছত্রপতি শিবাজী গভীর শোক করেছিলেন। তিনি তাঁর দ্বিতীয় পুত্র রাজারামকে প্রতাপরাও গুজরের কন্যার সাথে বিবাহ দিয়েছিলেন; যিনি পরবর্তীকালে মারাঠা সাম্রাজ্যের সম্রাজ্ঞী হন, মহারাণী জাঙ্কিভাই। এই অনুষ্ঠানটি একটি মারাঠি কবিতা "বেদাত মারাঠে বীর দাউদলে সাত" আকারে পুনঃলিখিত হয়েছে। কবিতাটি লিখেছেন বিখ্যাত কবি কুসুমাগ্রজ। এটি গান আকারে গেয়েছেন লতা মঙ্গেশকর।
নাগরিক প্রশাসন
গ্রামের নাগরিক প্রশাসন নেসারী গ্রাম পঞ্চায়েত দ্বারা পরিচালিত হয়।
দেলোয়ার হোসেন (রাজনীতিবিদ)
দেলোয়ার হোসেন ছিলেন বাংলাদেশ আওয়ামী লীগের রাজনীতিবিদ ও বরগুনা-১ (আমতলী, তালতলী ও বরগুনা সদর) আসনের সাবেক স্বতন্ত্র সংসদ সদস্য।
জন্ম ও প্রাথমিক জীবন
দেলোয়ার হোসেন বরগুনা জেলায় জন্মগ্রহণ করেন।
রাজনৈতিক ও কর্মজীবন
দেলোয়ার হোসেন ছাত্রাবস্থায় ঊনসত্তরের গণঅভ্যুত্থানে অংশগ্রহণ করেন। ১৯৭৭ সাল থেকে ১৯৮১ সাল পর্যন্ত তিনি বরগুনা জেলা ছাত্রলীগের সভাপতি ছিলেন। ১৯৮৩ সালে তিনি ইউনিয়ন পরিষদের চেয়ারম্যান নির্বাচিত হন। ১৯৮৭ সালে সফল চেয়ারম্যান হিসেবে রাষ্ট্রীয় পুরস্কার পান। ১৯৯০ সালে ইউনিয়ন চেয়ারম্যান পদ থেকে পদত্যাগ করে উপজেলা পরিষদ নির্বাচনে অংশগ্রহণ করে নির্বাচিত হন। তিনি ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হন।
২০০৮ ও ২০১৪ সালের জাতীয় নির্বাচনেও তিনি স্বতন্ত্রভাবে অংশ নিয়ে পরাজিত হন।
মৃত্যু
২০২৩ সালের ১২ জানুয়ারি কিডনিজনিত অসুস্থতার কারনে সকাল ৭:০০ ঘটিকায় চিকিৎসারত অবস্থায় বরিশাল শের-ই-বাংলা মেডকেল কলেজ ও হাসপাতালে মৃত্যুবরণ করেন।
মানুয়েল দা আস্‌সুম্পসাঁউ
মানোএল দা আস্‌সুম্পসাঁউ (Manuel da Assumpção) একজন পর্তুগিজ যিনি অষ্টাদশ শতাব্দীতে ভারতবর্ষে আগমন করেছিলেন। বলা হয়ে থাকে তিনিই প্রথম ইউরোপিয় যিনি ভালোবেসে বাংলা ভাষার আসক্ত হয়েছিলেন। তিনি একজন ক্যাথলিক পাদ্রী যিনি ধর্ম প্রচারের উদ্দেশ্য নিয়ে প্রধানত অবিভক্ত বঙ্গ এলাকায় আস্তানা গেড়ে বসবাস শুরু করেন। বাংলাভাষী জনগণের মধ্যে খ্রিস্ট ধর্ম প্রচারের সুবিধার্তে তিনি একটি গ্রন্থ রচনা করেন। এ গ্রন্থের নাম কৃপার শাস্ত্রের অর্থ ভেদ। মূল গ্রন্থটি পর্তুগিজ ভাষায় রচিত। তবে একই সঙ্গে বঙ্গানুবাদ প্রদান করা হয়েছে। অর্থ্যাৎ কার্যত এটি একটি দ্বিভাষিক গ্রন্থ। তবে উল্লেখ্য যে, বঙ্গানুবাদ মুদ্রিত হয়েছে রোমান হরফে, বাংলা বা দেবনাগরী হরফে নয়।
অধিকন্তু আস্‌সুম্পসাঁউ বাংলা ভাষার একটি ব্যাকরণ রচনা করার প্রয়াস নেন। এ গ্রন্থটিও রোমান হরফে রচিত। সংক্ষেপে এর নাম ভোকাবুলারিও। এ গ্রন্থে ব্যাকরণ ছাড়াও বাংলা-পর্তুগিজ ও পর্তুগিজ-বাংলা অভিধান সংকলিত ছিল। গ্রন্থটি দুটি রচনার সময় তিনি ঢাকার অদূরে হালের গাজীপুর জেলার অন্তর্গত ভাওয়াল গড়ে অবস্থান করছিলেন।
বাংলা গদ্য রীতি
মানোএল দা আস্‌সুম্পসাঁউ-এর রচনা রীতি বাংলা গদ্যের অন্যতম আদি নিদর্শন। ১৭৪৩ সালে প্রকাশিত কৃপার শাস্ত্রের অর্থ ভেদ গ্রন্থ থেকে নিম্নরূপ উদাহরণ দেয়া যেতে পারে। লক্ষ্যণীয় এই অংশে ঢাকা এলাকার কথ্য ভাষা প্রতিফলিতঃ– "ফ্লান্দিয়া দেশে এক সিপাই বড় তেজোবন্ত আছিল। লড়াই করিতে করিতে বড় নাম তাহার হইল, এবং রাজায় তাহারে অনেক ধন দিলেন। ধন পাইয়া তাহার পিতামাতার ঘরে গেল। তাহার দেশে রাত্রে পৌঁছিল। তাহার এক বইন আছিল ; তাহার পন্থে লাগাল পাইল ; ভাইয়ে বইনরে চিনিল, তাহারে বইনে না চিনিল। তখন সে বইনেরে কহিল, 'তুমি কী আমারে চিন?' 'না, ঠাকুর' বইনে কহিল। সে কহিল,'আমি তোমার ভাই।' ভাইয়ের নাম শুনিয়া উনি বড় প্রীত হইল। ভাইয়ে ঘরের খবর লইল, জিজ্ঞাস করিল, 'আমারদিগের পিতামাতা কেমন আছেন?' বইনে কহিল, 'কুশল।' দুইজনে কথাবার্তা কহিল।"
উসমান আবু কুহাফা
উসমান ইবনে আমির (৫৪০-৬৩৫; যিনি আবু কুহাফা নামে বেশি পরিচিত) প্রথম রাশিদুন খলিফা আবু বকরের পিতা ছিলেন।
পরিবার
তিনি মক্কায় থাকতেন এবং তার ভাগ্নি সালমা বিনতে শাখার ইবনে আমির ইবনে আমরকে বিয়ে করেন, যিনি তার ভাইয়ের মেয়ে; উম্মে আল-খায়ের ("কল্যানের মা") নামে পরিচিত ছিলেন। তাদের কয়েকজন ছেলে ছিল যারা শৈশবে ইন্তেকাল করে। আবু বকর যখন ৫৭৩ সালে জন্মগ্রহণ করেন, তখন তিনি আতিক (মৃত্যু থেকে "অব্যাহতি" ) নামে পরিচিত ছিলেন, আর তার পরবর্তী ভাইদের মুআতাক ও মুয়াতাক নামে পরিচিত করা হয়েছিল।
আবু কুহাফা পরে হিন্দ বিনতে নুকাইদ নামে এক মহিলাকে বিয়ে করেন। তিনি তাঁর থেকে তিন কন্যা সন্তান জন্ম দেন, তারা হলেন উম্মে ফারওয়া, কুরায়বা এবং উম্মে আমির।
মৃত্যু
কথিত আছে, ৬৩৪ সালের আগস্ট মাসে আবু বকর যখন মদিনায় মারা যান, তখন মক্কা ভূমিকম্পে কেঁপে উঠেছিল। আবু কুহাফা জিজ্ঞাসা করলেন, "ওটা কি?" এবং তাকে বলা হয়েছিল যে তার ছেলে মারা গেছে। তিনি উত্তর দিলেন, "এটা একটা ভয়ানক দুর্যোগ। তার পরে কে কর্তৃত্বের আবির্ভূত হয়েছে?" উমর এখন খলিফা হওয়ার পরামর্শ পেয়ে তিনি বলেছিলেন, "তিনি তাঁর সঙ্গী ছিলেন"। আবু কুহাফা তার ছেলের কাছ থেকে তার উত্তরাধিকার তার নাতির কাছে ফিরিয়ে দেন।
আবু কুহাফা মাত্র কয়েক মাস পরে ৬৩৫ সালের মার্চ মাসে ৯৭ বছর বয়সে মারা যান। এই বয়স চন্দ্র বছর গণনা করা হয়েছিল; সৌর ক্যালেন্ডারের মাধ্যমে, এ হিসাবে তার বয়স ৯৪ বা ৯৫ হয়।
মোস্তফাপুর ইউনিয়ন
মোস্তফাপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
সদিয়া চাঁদপুর ইউনিয়ন
সাদিয়া চাঁদপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৮.৩৩ বর্গকিমি (১০.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৩৫৮ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ৬টি।
পাল্লারাখি
পাল্লারাখি  (বৈজ্ঞানিক নাম: Cirrochroa aoris (Doubleday)) এক প্রজাতির মাঝারি আকারের প্রজাপতি যার শরীর ও ডানা কালচে হলুদ বর্ণের। এরা ‘নিমফ্যালিডি’ গোত্রের সদস্য।
মুসলিম উইমেন অ্যাসোসিয়েশন
মুসলিম উইমেন অ্যাসোসিয়েশন ( এমডাব্লুএ ) ১৯৮৩ সালে গঠিত একটি অস্ট্রেলিয়ান সহায়তা সংস্থা। মহা আবদো এটির নির্বাহী পরিচালক। গ্রুপের সভাপতি জৌমানা হ্যারিস । এই গোষ্ঠীতে লেবাননের বহু মহিলা কর্মী অন্তর্ভুক্ত ছিল, তবে তুরস্ক, সিঙ্গাপুর, মিশর এবং অন্যান্য মুসলিম দেশগুলির মহিলারাও এতে অংশ নিয়েছিলেন। এই সংগঠনটি শেখ তাজ এল দীন হিলালির সমর্থন পেয়েছিল। এই গোষ্ঠীটি এমন মহিলাদের সমর্থন করে যারা ঘরোয়া সহিংসতা বা বাড়িতে অন্যরকম নির্যাতনের শিকার হন। এমডব্লুএ স্থানীয় সম্প্রদায়গুলিতে শিশু যত্ন কেন্দ্রও প্রতিষ্ঠা করেছে। গ্রুপটি ইসলামিক মহিলা ম্যাগাজিন রিফ্লেকশনগুলিকে সমর্থন করে।
পাল্লারাখি
আকার
পাল্লারাখির প্রসারিত অবস্থায় ডানার আকার ৮০-৯০ মিলিমিটার দৈর্ঘ্যের হয়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
মুসলিম উইমেন অ্যাসোসিয়েশন
এমডাব্লুএ গৃহস্থালি সহিংসতা থেকে আশ্রয় প্রার্থী মুসলিম মহিলাদের জন্য একটি শরণার্থী বাড়ি পরিচালনা করে।
পাল্লারাখি
বর্ণনা
পাল্লারাখি পুরুষ এবং স্ত্রী উভয়ের সামনের ডানার উপরিপৃষ্ঠে অ্যাপেক্স (শীর্ষভাগ) এবং টার্মেন (পাশের প্রান্ত) এ সরু কালো ব্যান্ড থাকে। পিছনের ডানার উপরিপৃষ্ঠে ডিস্কাল অংশে উপরের এবং নিচের দিকে ৩টি করে কালো বুটি থাকে যেগুলি সরলরৈখিক ভাবে বিন্যস্ত। সামনের ডানায় পাশাপাশি দুটি করে সেল দেখা যায়। পিছনের ডানার উপরিভাগে সাদা চওড়া ফিসকাল ব্যান্ড, ৬নং শিরার উপরের কোস্টা অবধি প্রসারিত।
মাটি ও মানুষ
মাটি ও মানুষ (প্রথমে নাম ছিল আমার দেশ) বাংলাদেশ টেলিভিশনে ১৯৭৮ সালে দেওয়ান সিরাজের উপস্থাপনা এর কার্যক্রম শুরু করা হয়। একটি কৃষি বিষয়ক অনুষ্ঠান। ১৯৮০-এর দশক থেকে ৯০ দশকের মাঝামাঝি সময়ে এই কার্যক্রম প্রচারিত করা হয়েছে।
ইতিহাস
শুরুর দিকে অনুষ্ঠানটি যৌথভাবে রেজাউল করিম সিদ্দিক এবং শাইখ সিরাজ উপস্থাপনা করতেন। রেজাউল করিম সিদ্দিকী ১৯৮৩ সালের জানুয়ারি মাসে এই অনুষ্ঠানে জড়িত হন। ১৯৮৫ সালে, অনুষ্ঠানের শিরোনাম আমার দেশ থেকে মাটি ও মানুষ-এ পরিবর্তিত হয়। সেই সময়ে, প্রযোজক আলিমুজ্জামান, এই অনুষ্ঠানে আরেকজন উপস্থাপক হিসাবে শাইখ সিরাজকে নেন। ১৯৯৬ সালে শাইখ সিরাজ অনুষ্ঠান ছেড়ে চলে যান। তখন রেজাউল করিম সিদ্দিকের সাথে সহউপস্থাপক হিসেবে দেওয়ান সিরাজকে নেয়া হয়।
কার্যক্রম
এর মাধ্যমে আধুনিক কৃষি, কৃষির বিভিন্ন সম্ভাবনা, নতুন প্রযুক্তি, হাঁস মুরগির খামার, মৎস খামার, প্রভৃতি বিষয়ে সাধারণ কৃষককে উদ্বুদ্ধ করে এবং প্রচুর নতুন খামার বিষয়ক কর্মসংস্থানের সৃষ্ঠি করে।
বন্ধ হওয়া
এটি পরবর্তিতে বন্ধ হয়ে যায় এবং দীর্ঘ সময় পর আবার শাইখ সিরাজ কর্তৃক হৃদয়ে মাটি ও মানুষ নামে চ্যানেল আই নামক বেসরকারি চ্যানেলের মাধ্যমে পূনরায় সম্প্রচার শুরু হয়।
শিখা ট্যান্ডন
শিখা ট্যান্ডন (জন্ম জানুয়ারী ২০, ১৯৮৫) ভারতের বেঙ্গালুরুর একজন সাতারু। ট্যান্ডন ১৪৬টি জাতীয় পদক ও ৩৬টি আন্তর্জাতিক পদক জিতেছেন, যার মধ্যে ৫টি সোনা আছে।
পেশাগত জীবন
১২ বছর বয়সে একটি রাজ্য প্রতিযোগিতায় উনি প্রথম নজর কাড়েন ও ওনাকে দুটি বিভাগে জাতীয় স্তরে নামানো হয়, যার মধ্যে উনি একটি ব্রোঞ্জ জেতেন। ১৩ বছর বয়সে উনি প্রথম এশিয়ান গেমস ও ১৬ তে প্রথম বিশ্ব চ্যাম্পিয়নশিপে অংশগ্রহণ করেন।
শামীম হায়দার পাটোয়ারী
শামীম হায়দার পাটোয়ারী (জন্ম: ২৫ সেপ্টেম্বর ১৯৮১) বাংলাদেশী রাজনীতিবিদ এবং গাইবান্ধা-১ আসনের সংসদ সদস্য। তিনি ২০১৮ সালে শূন্য আসনে উপ-নির্বাচনে জাতীয় পার্টি থেকে সংসদ সদস্য হিসেবে নির্বাচিত হয়েছেন।
কর্মজীবন
শামীম হায়দার পাটোয়ারী ২০০৭ সাল থেকে বাংলাদেশের সুপ্রিম কোর্টে আইনজীবী হিসেবে তালিকাভুক্ত। তিনি পত্র-পত্রিকায় নিয়মিত আইন বিষয় কলাম লিখেন। টেলিভিশন আলোচনায়ও তার উপস্থিতি থাকেন।
রাজনৈতিক জীবন
শামীম হায়দার পাটোয়ারী জাতীয় পার্টির অতিরিক্ত মহাসচিব। তিনি জাতীয় পার্টির প্রয়াত চেয়ারম্যান হুসেইন মুহাম্মদ এরশাদের উপদেষ্টা ছিলেন। জাতীয় পার্টির সুন্দরগঞ্জ উপজেলা সভাপতিও তিনি। ১৯ ডিসেম্বর ২০১৭ সালে গাইবান্ধা-১ আসনের সংসদ সদস্য গোলাম মোস্তফা আহমেদ মৃত্যুবরণ করলে শূন্য আসনের উপনির্বাচনে জাতীয় পার্টির মনোনয়ন নিয়ে ২২ মার্চ ২০১৮ সালে তিনি সংসদ সদস্য নির্বাচিত হন। ৩০ ডিসেম্বর ২০১৮ সালের একাদশ জাতীয় সংসদ নির্বাচনে তিনি পুনরায় সংসদ সদস্য নির্বাচিত হন।
সারং
সারং বা সারুং হল একটি বড় নলাকার বা লম্বা দৈর্ঘ্যের কাপড়, যা প্রায়শ কোমরের চারপাশে মোড়ানো হয়, এবং দক্ষিণ-পূর্ব এশিয়া, উত্তর আফ্রিকা, পূর্ব আফ্রিকা, পশ্চিম আফ্রিকা এবং অনেক প্রশান্ত মহাসাগরীয় দ্বীপপুঞ্জে পরিধান করা হয়। কাপড়টিতে প্রায়শ বিভিন্ন রঙের ডোরা কাটা নকশা (প্লাইড) বা চৌখুপী (চেকার) ধরণ থাকে, অথবা বাটিক বা ইক্কত শৈলীতে রঙের মাধ্যমে উজ্জ্বল রঙিন হতে পারে। অনেক আধুনিক সারংগুলিতে মুদ্রিত নকশা রয়েছে, প্রায়শই প্রাণী বা উদ্ভিদ চিত্রিত হয়। বিশ্বের বিভিন্ন স্থানে বিভিন্ন ধরনের সারং পরিধান করা হয়, বিশেষ করে ভারতীয় উপমহাদেশে লুঙ্গি এবং আরব উপদ্বীপে ইজর নামে।
ব্যুৎপত্তি
সারং শব্দটি মালয় বংশোদ্ভূত একটি ইংরেজী ঋণকৃত শব্দ যার অর্থ 'আচ্ছাদন করা' বা 'ঢাকা'। এটি প্রথম ১৮৩৪ সালে মালয়দের স্কার্টের মতো পোশাকের কথা উল্লেখ করে ব্যবহৃত হয়েছিল। সারং ইন্দোনেশীয় এবং মালয় শব্দের কথ্য এবং পুরানো বানান, যখন আনুষ্ঠানিক ইন্দোনেশিয়ায় এটি সারুং ( নামে পরিচিত। সারাং এশিয়া জুড়ে অনেক নামে পরিচিত; জাভানিজ: ;; তামিল: সারাম; আরবি: আল-হায়দা; এবং সিংহলি: সারং। পশ্চিম আফ্রিকায়, সরং বা সোরং শব্দটি আকান ভাষায় পাওয়া যায় এবং এই শব্দটির অর্থ "সর্বোচ্চ বিন্দু", পোশাকটি সুরক্ষিত করার জন্য একেবারে শীর্ষে বেঁধে রাখা প্রসঙ্গে।
রবীন্দ্রসদন
রবীন্দ্রসদন (পূর্বনাম রবীন্দ্রস্মরণী) পশ্চিমবঙ্গের কলকাতায় অবস্থিত রবীন্দ্রনাথ ঠাকুরের নামাঙ্কিত একটি ঐতিহ্যবাহী সরকারি প্রেক্ষাগৃহ ও সাংস্কৃতিক কেন্দ্র। এটি দক্ষিণ কলকাতার নন্দন-রবীন্দ্রসদন সাংস্কৃতিক চত্বরে অবস্থিত। সুবৃহৎ মঞ্চ, অবস্থানগত সুবিধা ও অন্যান্য কারণে রবীন্দ্রসদন বাংলা থিয়েটারের একটি অন্যতম প্রধান অনুষ্ঠানস্থল। রবীন্দ্রসদনের মূল ভবনটির পাশে রবীন্দ্রনাথ ঠাকুরের একটি বিশালাকার মূর্তি প্রতিষ্ঠিত। পশ্চিমবঙ্গ বাংলা আকাদেমির প্রধান কার্যালয়ও রবীন্দ্রসদনের পাশে অবস্থিত।
ইতিহাস
thumb|১৯৭৯ সালে রবীন্দ্রসদনের একটি কনসার্টে [[মহীনের ঘোড়াগুলি]] ১৯৬১ সালে রবীন্দ্র-জন্মশতবর্ষ পালনের অঙ্গ হিসেবে রবীন্দ্রনাথ ঠাকুরের নামাঙ্কিত একটি স্মৃতিসৌধ স্থাপনের পরিকল্পনা গ্রহণ করেন পশ্চিমবঙ্গের তৎকালীন মুখ্যমন্ত্রী ডক্টর বিধানচন্দ্র রায়। সেই বছর পঁচিশে বৈশাখ ভারতের তৎকালীন প্রধানমন্ত্রী জওহরলাল নেহেরু রবীন্দ্রস্মরণীর ভিত্তিপ্রস্তর স্থাপন করেন। পরবর্তীকালে ভবনটির নাম পরিবর্তন করে রবীন্দ্রসদন রাখা হয়। সদন নির্মাণের কাজ শুরু হয়েছিল ৫ মে, ১৯৬১ এবং শেষ হয় ১৯৬৭ সালের অক্টোবরে।
বর্তমানে রবীন্দ্রসদন পশ্চিমবঙ্গ সরকারের তথ্য ও সংস্কৃতি বিভাগের প্রশাসনিক নিয়ন্ত্রণাধীন। ভবনটির রক্ষণাবেক্ষণের দায়িত্ব অবশ্য পালন করে পুর্ত বিভাগ। কলকাতার ব্যস্ততম প্রেক্ষাগৃহগুলির অন্যতম রবীন্দ্রসদনে বিভিন্ন প্রকার সরকারি ও বেসরকারি সাংস্কৃতিক অনুষ্ঠান, সেমিনার ও সভা আয়োজিত হয়। মাসের প্রায় প্রতিদিনই সদনের প্রাতঃকালীন ও সান্ধ্য বিভাগদুটি বুক করা থাকে। প্রতিবছর পয়লা বৈশাখ উপলক্ষে বাংলা সঙ্গীত মেলা রবীন্দ্রসদন ও রবীন্দ্রসদন পার্শ্বস্থ মুক্তমঞ্চে আয়োজিত হয়। রবীন্দ্রজয়ন্তী উপলক্ষে পশ্চিমবঙ্গ সরকার আয়োজিত প্রধান অনুষ্ঠানটি হয় রবীন্দ্রসদনে। এছাড়াও আন্তর্জাতিক কলকাতা চলচ্চিত্র উৎসবের সময় এই প্রেক্ষাগৃহে সিনেমা প্রদর্শনীরও বিশেষ ব্যবস্থা রাখা হয়।
ওরে সালেকা
"ওরে সালেকা" (এছাড়াও "ওরে সালেকা ওরে মালেকা" শিরোনামেও জনপ্রিয়) ১৯৭৩ সালে প্রকাশিত বাংলাভাষায় রচিত একটি জনপ্রিয় একক পপ সংগীত। গানটি বাংলাদেশের একুশে পদক প্রাপ্ত, প্রখ্যাত পপ সংগীতশিল্পী আজম খানের প্রথম ধারণকৃত ও প্রকাশিত গান। বাংলাদেশের স্বাধীনতা পূর্ব সময়ে এই গানের গীতি ও সুর তৈরি করা হয়। আজম খান নিজেই এই গানের গীতিকার ও সুরকার ছিলেন। গানটির সঙ্গীতায়োজন করে আজম খানের ব্যান্ড উচ্চারণ।
পটভূমি
আজম খানের পরিবার বাংলাদেশের স্বাধীনতা পূর্ব সময় হতে ঢাকার কমলাপুরের জসীমউদ্দিন রোডে থাকতেন। জসীমউদ্দিন রোডে একটি নির্মাণাধীন হোটেলের দোতলায় আজম খান তার বন্ধুদের নিয়ে আড্ডা দিতেন। এমনই এক আড্ডায় তার বন্ধু (পরবর্তীতে উচ্চারণ ব্যান্ডের গিটারিস্ট) নিলু জলাধারের ঢাকনাকে বাঁশের কঞ্চি দিয়ে একই তালে আঘাত করে একটি সুর তুলছিলেন। এই সুরের সাথে তাল মিলিয়ে কোন পূর্ব পরিকল্পনা ছাড়াই আজম খান ‘ওরে সালেকা ওরে মালেকা’ গানের মুখরা গেয়ে ওঠেন। বাংলাদেশ স্বাধীন হওয়ার পর তিনি এই গানটির গীতি ও সুরের পূর্ণাঙ্গ রূপ দেন।
সংগীত ধারণ
১৯৭৩ সালে স্পন্দন শিল্পী গোষ্ঠীর’র গায়ক ফিরোজ সাঁই, ফেরদৌস ওয়াহিদের সাথে আজম খানের পরিচয় করিয়ে দেন। এ সময় ফেরদৌস ওয়াহিদ তার বন্ধু ইশতিয়াক, ল্যারি, ইদুকে নিয়ে একটি ইংরেজি গান পরিবেশনের দল গড়েছিলেন যারা হোটেল ইন্টারকন্টিনেন্টালে গান পরিবেশন করতেন। ফেরদৌস ওয়াহিদ তখন নিয়মিত বাংলা গান গাইতেন না। আজম খানের সাথে পরিচয়ে ফেরদৌস ওয়াহিদ আজম খানের বাংলা গান শুনে মুগ্ধ হন এবং নিজের বাংলা গান সহ আজম খানের গান রেকর্ড করার পরিকল্পনা করেন।
ফিরোজ সাঁইয়ের উৎসাহে ফেরদৌস ওয়াহিদ ও তার বন্ধু সাইদ সিদ্দিকী রুমী (ক্যাটস আই-এর প্রতিষ্ঠাতা), বাবব ও শামীমের মিলিত প্রয়াসে ফার্মগেটের ইন্দিরা রোডে অবস্থিত ঢাকা রেকর্ডিং স্টুডিও অর্ধ দিনের জন্য ২৬০ টাকার বিনিময়ে ভাড়া নিয়েছিলেন। এসময় চারটি গান ধারণ করা হয়েছিল। আজম খানের ‘ওরে সালেকা ওরে মালেকা’ ছাড়াও ‘হাই কোর্টের মাজারে’ গানও ধারণ করা হয়েছিল। এছাড়া ফেরদৌস ওয়াহিদের গাওয়া ‘চাঁদ জাগে তারা জাগে’ ও ‘দুনিয়াটা কত যে মজার’ গান দুইটিও ধারণ করা হয়েছিল। গানগুলি আজম খানের মেঝো ভাই প্রখ্যাত সংগীত পরিচালক আলম খানের তত্বাবধানে ধারণ করা হয়েছিল।
মুক্তিলাভ, গ্রহণযোগ্যতা ও জনপ্রিয়তা
গান ধারণের পর ঢাকা রেকর্ডিং স্টুডিও'র কর্ণধার মজিদ খানের উদ্যোগে এবং ফেরদৌস ওয়াহিদের উৎসাহে আজম খানের গানগুলি ভিনাইল লিপি র ৩৩ আরপিএম গ্রামোফোন রেকর্ড (নং ১২১০৩৯) আকারে ঢাকা রেকর্ডের ব্যানারে প্রকাশিত হয়। ১৯৭৩ সালে প্রত্যেক কপি রেকর্ডের দাম সাত টাকা পঞ্চাশ পয়সা নির্ধারণ করা হয়েছিল। সাবিনা ইয়াসমিনের গাওয়া ‘সে যে কেন এলো না’ গানটির জন্য ১৯৭৩ সালের চলচ্চিত্র রংবাজ চলচ্চিত্রের গানের এ্যালবাম ৭-৮ হাজার কপি বিক্রি হয়েছিল। 'ওরে সালেকা' গান প্রকাশের পর অভাবনীয় জনপ্রিয়তা পায় এবং রংবাজ ছায়াছবির গানের চেয়ে বেশি বিক্রয় হয়। গানটি দীর্ঘমেয়াদে শ্রোতাদের গ্রহণযোগ্যতা অর্জন করে। এই গান প্রকাশের পর ফেরদৌস ওয়াহিদ, ইশতিয়াক আহমেদ 'উচ্চারণ' ব্যান্ডে যোগ দেন। পরবর্তীতে আজম খান এই গানটি বেশ কয়েকবার নতুন সংগীত আয়োজনে গেয়েছেন।
পুনরুৎপাদন
গানটি বেশ কয়েকবার নতুন করে ভিন্ন ভিন্ন অ্যালবামের জন্য ধারণ করা হয়েছে। এর মধ্যে উল্লেখযোগ্য হলো-
চলচ্চিত্রে ব্যবহার
২০০৩ সালে আজম খান অভিনীত গডফাদার চলচ্চিত্রে এই গানটি ব্যবহার করা হয়। গানের চিত্রায়ণে আজম খান অভিনয় করেন। ইমন সাহা চলচ্চিত্রের সংস্করণে গানটির সংগীত পরিচালনা করেন। চলচ্চিত্রের সংস্করণটি ঈগল মিউজিকের আনুষ্ঠানিক ইউটিউব চ্যানেলে ২০১৮ সালের ৬ ফেব্রুয়ারি, এবং জি-সিরিজ তাদের ইউটিউব চ্যানেল ২০১৯ সালের ৫ সেপ্টেম্বর অবমুক্ত করে।
ভিওয়াণ্ডী লোকসভা কেন্দ্র
ভিওয়াদি লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ভিওয়াদি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি। মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল ভিওয়াদি লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলা ও পালঘর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি থানে জেলায় অবস্থিত।
আরও পড়ুন
অমরাবতী লোকসভা কেন্দ্র ভান্ডারা-গন্ডিয়া (মহারাষ্ট্র লোকসভা কেন্দ্র)
কানেম্বু ভাষা
কানেম্বু একটি নিলো-সাহারান ভাষা, যা কানেম্বু জাতির জনগণ ব্যবহার করে। ভাষাটি কানুরি ভাষার সাথে গভীরভাবে সম্পর্কযুক্ত।
উল্ফ-চাকঁফ প্রভাব
উল্ফ-চাকঁফ প্রভাব (Wolff–Chaikoff effect), বলতে অধিক পরিমাণের আয়োডিন সেবনের পরে থাইরয়েড হরমোনের মাত্রা কমে যাওয়া বোঝায়। ক্যালিফোর্নিয়া বিশ্ববিদ্যালয়ের ড° জাঁ উল্ফ এবং ইজরাইল লিয়ন চাকঁফ এই প্রভাব আবিষ্কার করেছিলেন। ১৯৪৮ সালে তাঁরা লক্ষ্য করেন যে ইঁদুরের গায়ে আয়োডিনের ইনজেকশন দিলে থাইরয়েড গ্রন্থিতে সাধারণত হওয়া আয়োডিনের অর্গানিফিকেশন (জারণ) সম্পূর্ণভাবে ব্যাহত হয়। গ্রেভসের রোগ থাকা ব্যক্তির নীরোগ লোকের এমন হওয়ার সম্ভাবনা বেশি, এবং গ্রেভসের রোগের চিকিৎসায় আয়োডিন ব্যবহৃত হয়।
উল্ফ-চাকঁফ প্রভাব এক স্বয়ংনিয়ামক প্রভাব (autoregulatory phenomenon) যা থাইরয়েড গ্রন্থির অর্গানিফিকেশন, থাইরয়েডের আবৃত থলিতে থাইরয়েড হরমোনের সৃষ্টি এবং রক্তে এই হরমোনের ক্ষরণ ব্যাহত করে। এমন হলে রক্তে আয়োডিনের মাত্রা বেশি পাওয়া যায়। অতিমাত্রায় আয়োডিন নাকচ করে থাইরয়েড গ্রন্থিতে অধিক পরিমাণের থাইরয়েড হরমোন সৃষ্টি রোধ করতে এই প্রভাব এক কার্যকরী প্রক্রিয়া। উল্ফ-চাকঁফ প্রভাব কয়েকদিনও থাকে (প্রায় ১০ দিন)। তারপরে "অপসরণ প্রভাব" (escape phenomenon) দেখা যায় যেখানে সাধারণভাবে পুনরায় আয়োডিনের অর্গানিফিকেশন এবং থাইরয়েড পারোক্সিডেজের কাজ চলতে থাকে। থাইরয়েড আবৃত থলি কোষে সোডিয়াম-আয়োডিন সিম্পোর্টারের সংখ্যা কমে যাওয়া এবং এর ফলে অজৈব আয়োডিনের মাত্রা কমে যাওয়াকে "অপসরণ প্রভাব"-এর কারণ বলে ভাবা হয়।
স্থল ইউনিয়ন
স্থল ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ৪১.৪৭ বর্গকিমি (১৬.০১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩২৫ জন। ইউনিয়নটিতে মোট গ্রামের সংখ্যা ৩৩টি ও মৌজার সংখ্যা ১৬টি।
শামসুল হক (ঢাকার রাজনীতিবিদ)
প্রাথমিক জীবন
শামসুল হক ঢাকা জেলা জন্মগ্রহণ করেন।
রাজনৈতিক জীবন
শামসুল হক সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১১ আসন থেকে সংসদ সদস্য নির্বাচিত হন।
নিহোনিয়াম
থাম্ব|নিহোনিয়ামের ইলেক্ট্রন বিন্যাস থাম্ব|নিহোনিয়াম নিহোনিয়াম (ইংরেজি: Nihonium) পর্যায় সারণীর ১১৩তম মৌলিক পদার্থ। ইউনুনট্রিয়াম এর আণবিক সংকেত Nh।
ই৮৫
থাম্ব|একটি পেট্রোল স্টেশনে E85 জ্বালানী বিতরণ হাব একপ্রকার তরল জ্বালানী, ইথানল ৮৫ যার সংক্ষেপ E85। ইথানল ৮৫% এবং ১৫ % পেট্রল এর মিশ্রণ হল ই৮৫। আধুনিক বিশ্বে জীবাশ্ম জ্বালানীর বিকল্প হিসেবে দিন দিন জনপ্রিয় হচ্ছে। বিভিন্ন উদ্ভিজ্জ্জ পদার্থ হতে প্রক্রিয়াকরণের মাধ্যমে সংগৃহীত হয় ইথানল, যা জৈবিকভাবে উৎপন্ন বিধায় পরিবেশ-বান্ধব এবং এর ক্ষতিকর পদার্থ নিঃসরণও কম, এবং আখ, ভুট্টা, সয়াবিন, প্রাণীজ চর্বি, উচ্ছিষ্ট রান্নার তেল প্রভৃতি হতে তৈরি করা যায়।
অতিসম্প্রতি দর্শনা কেরু এন্ড কোং,গাড়িতে তাদের সফল পরীক্ষা সম্পাদনের পর সীমিত পরিসরে, চিটা গুড় হতে ইথানল জ্বালানীর বাণিজ্যিক উৎপাদন শুরু করতে যাচ্ছে। তবে এখানে প্রচলিত জ্বালানীর সংগে ৫% ইথানল ব্যবহার করা হয়েছে ।
কোপার্নিসিয়াম
থাম্ব|[[নিকোলাউস কোপার্নিকাস|নিকোলাস কোপার্নিকাস, যিনি টলেমি র আগের ভূ-কেন্দ্রিক মডেল টির পরিবর্তে গ্রহগুলি সূর্যে র চারদিকে প্রদক্ষিণ করে একটি হিলিওসেন্ট্রিক মডেল তৈরি করেছিলেন। তার নামে কোপার্নিসিয়ামের নামকরণ করা হয়েছিল।]] কোপার্নিসিয়াম একটি রাসায়নিক উপাদান যার প্রতীক Cn এবং পারমাণবিক সংখ্যা ১১২। এটি একটি অত্যন্ত তেজস্ক্রিয় কৃত্রিম উপাদান যা শুধু পরীক্ষাগারে তৈরি করা যেতে পারে। এর আইসোটোপ কোপার্নিসিয়াম-২৮৫ এর অর্ধেক জীবন প্রায় ২৯ সেকেন্ড। ১৯৯৬ সালে জার্মানির ডার্মস্টাটে জিএসআই হেল্মহলৎজ সেন্টারে ভারী আয়ন গবেষণা করতে গিয়ে কোপার্নিসিয়াম আবিষ্কার করা হয়। জ্যোতির্বিদ নিকোলাস কোপার্নিকাসের নামানুসারে এর নামকরণ করা হয়।
আবিষ্কার
কোপার্নিসিয়াম প্রথম আবিষ্কৃত হয় ১৯৯৬ সালের ৯ই ফেব্রুয়ারি। জার্মানির ডার্মস্টাটের গেসেলশাফ্‌ট ফার শোয়ারিয়নেনফরশাং (জিএসআই) গবেষণাগারে সিগুর্ড হফমান, ভিক্টর নিনভ ও অন্যান্যরা মিলে এটি আবিষ্কার করেন।
নামকরণ
জিএসআই দলের আবিষ্কারের কথা জানার পর আইইউপিএসি থেকে তাদের এই ১১২তম মৌলিক পদার্থের একটি স্থায়ী নাম প্রদান করতে বলা হয়। ২০০৯ সালের ১৪ই জুলাই তারা জ্যোতির্বিদ নিকোলাস কোপার্নিকাসের নামানুসারে এই পদার্থের নাম কোপার্নিসিয়াম এবং প্রতীক হিসেবে Cp গ্রহণের প্রস্তাব দেয়।
আলেপ্পো
আলেপ্পো (ﺣﻠﺐ / ALA-LC: Ḥalab) সিরিয়ার সবচেয়ে বড় শহর এবং আলেপ্পো মুহাফাযার (সিরিয়ার প্রদেশ) রাজধানী। এটি সিরিয়র উত্তর-পশ্চিমে অবস্থিত এবং রাজধানী দামেস্ক থেকে ৩১০ কিলোমিটার দরে অবস্থিত। আলেপ্পোর জনসংখ্যা ২১৩২০০, এটি পূর্ব-ভূমধ্যসাগরীয় অঞ্চলের মধ্যেও অন্যতম বড় শহর। শতব্দীকাল ধরে আলেপ্পো সিরিয়ার সবচেয়ে জনবহুল অঞ্চল এবং ইস্তানবুল ও কায়রোর পরে উসমানীয় সাম্রাজ্যের তৃতীয় বৃহত্তম শহর ছিল।
ভূগোল ও জলবায়ু
আলেপ্পো ভূমধ্যসাগর থেকে ১২০ কিলোমিটার দূরত্বে অবস্থিত। সমুদ্র পৃষ্ঠ থেকে এর উচ্চতা ৩৮০ মিটার। সিরিয়া-তুরস্ক সীমান্ত থেকে ৪৫ কিলোমিটার এর দূরত্ব। আলেপ্পোর উত্তরে এবং পশ্চিমে আবাদী জমি রয়েছে। এসব জমিতে জলপাই এর চাষ হয়। আলেপ্পোর পূর্বে সিরীয় মরুভূমি অবস্থিত। কিউইক নদীড় তীরে আলেপ্পো শহর গড়ে ওঠে। এই নদী আলেপ্পোর মধ্য দিয়ে প্রবাহিত হয়ে শহরের দক্ষিণ দিকে চলে গেছে। তবে আলেপ্পোর প্রাচীন অংশ নদীর বাম পাশে অবস্থিত। এটি আগে আটটি পর্বত দ্বারা পরিবেষ্টিত ছিল। পর্বতগুলো হল তেল-আস-সাউদা, তেল-সাইসা, তেল-আস-সেফত্‌, তেল-আল-ইয়াসমিন, তেল-আল-আনসারি, আল-জাইলুম, বাহ্‌সিতা। এছাড়া পুরনো শহরটি একটি দেয়াল দ্বারা পরিবেষ্টিত ছিল। দেয়ালটি পরব্ররতিতে ভেঙে ফেলা হয়। এই দেয়ালে নয়টি প্রবেশপথ ছিল।
১৯০ বর্গ কিলোমিটার এলাকা জুড়ে আলেপ্পো শহর অবস্থিত। বর্তমানে এটি মধ্য এশিয়ার অন্যতম ক্রমবর্ধমান শহর। ২০০১ সালে গৃহীত নতুন পরিকল্পনা অনুযায়ী, আলেপ্পোকে ৪২০ বর্গ কিমি এলাকা জুড়ে বিস্তৃত করা হবে। এই কাজ ২০১৫ সাল নাগাদ শেষ হবে। আলেপ্পোর জলবায়ু প্রধানত উষ্ণ। ভূমধ্যসাগরের তীড় ঘেষে অবস্থিত আলাভিত ও আমানুস পর্বত আলেপ্পোকে ভূমধ্যসাগরীয় জলবায়ু হতে প্রতিহত করে। আলেপ্পোর গড় তাপমাত্রা ১৮ থেকে ২০ ডিগ্রী সেলসিয়াস। গড় বৃষ্টিপাত ৩৯৫ মিমি। ৮০ শতাংশ বৃষ্টিপাত অক্টোবর থেকে মার্চ মাসের মধ্যে হয়ে থাকে। তুষারপাত খুব কম হয়। গড় আদ্রতা ৫৮%।
অর্থনীতি
প্রাচীন আমল থেকে আলেপ্পো একটি গুরুত্বপূর্ণ অর্থনৈতিক কেন্দ্র হিসেবে পরিচিত। ভৌগোলিকভাবে আলেপ্পোর অবস্থান বেশ গুরুত্বপূর্ণ কারণ এটি দুইটি গুরুত্বপূর্ণ বাণিজ্য পথের সংযোগস্থলে অবস্থিত। ভারত, টাইগ্রিস ও ইউফ্রেটিস নদীর অঞ্চল থেকে বাণিজ্য বেশি হত। ইউরোপীয়রা মিশর ও লোহিত সাগরের দিয়ে বাণিজ্য শুরুর পূর্ব পর্যন্ত আলেপ্পো দিয়েই অধিনাগশ বাণিজ্য পরিচালিত হত।
আলেপ্পো সিরিয়ার সবচেয়ে বড় নগর। এর অর্থনীতি তৈরি পোশাক, রাসায়নিক পণ্য, ওষুধ শিল্প, কৃষিজাত পণ্য প্রক্রিয়া, ইলেকট্রনিক যন্ত্রাংশ, পানীয়, প্রকৌশল এবং পর্যটনের উপর নির্ভরশীল। আলেপ্পো দেশটির প্রধান উৎপাদন কেন্দ্র। এখানে দেশের উৎপাদিত পণ্যের ৫০ শতাংশের বেশি উৎপাদিত হয় এবং দেশটির মোট রপ্তানির ৫০% এরও বেশি আলেপ্পোর অবদান।
আলেপ্পো একটি গুরুত্বপূর্ণ ধাতু ও পাথর উৎপাদন কেন্দ্র। এখানকার বার্ষিক প্রক্রিয়াকৃত স্বর্ণ উৎপাদনের পরিমাণ প্রায় ৮.৫ টন যা সমগ্র সিরিয়ার উৎপাদিত স্বর্ণের ৪০ শতাংশেরও অধিক। আলেপ্পোর শিল্প নগর শেখ নাজার সিরিয়ার এবং পার্শ্ববর্তী অঞ্চলের মধ্যে অন্যতম বৃহৎ। আলেপ্পোর উত্তর-পূর্বে এটি ৪৪১২ হেক্টর এলাকাজুড়ে বিস্তৃত। ২০১০ সালে এখানে ৩.৪ বিলিয়ন মার্কিন ডলারেরও অধিক বিনিয়োগ হয়। সরকার এখানে আরও হোটেল, প্রদর্শনী কেন্দ্র ও অন্যান্য সুবিধা সংবলিত স্থাপনা নির্মাণের পরিকল্পনা নিয়েছে। শহরের পুরনো অংশে কারু ও লোক শিল্পজাত পণ্য পাওয়া যায়। ধারণা করা হয় বিখ্যাত আলেপ্পো সাবান পৃথিবীর প্রথম কঠিন সাবান।
আলেপ্পো সিরিয়া ও মধ্য প্রাচ্যের অন্যতম ক্রমবর্ধমান নগর। সিরিয়ার গ্রামাঞ্চল থেকে প্রচুর মানুষ আলেপ্পোতে আসছে অধিক উন্নত জীবিকার সন্ধানে। ফলে আলেপ্পোতে বাসস্থানের চাহিদাও বেড়ে গেছে। তাই আলেপ্পোতে অনেক আবাসিক ভবন ও স্থাপনা নির্মিত হচ্ছে। আলেপ্পোর বড় দুইটি নির্মাণ প্রকল্প হচ্ছেঃ প্রাচীন শহর পুনঃসংস্কার এবং কিউইক নদীর প্রবাহ পুনরায় খুলে দেয়া।
শিক্ষা
সিরিয়ার প্রধান অর্থনৈতিক কেন্দ্র হিসেবে আলেপ্পোতে অনেক শিক্ষা প্রতিষ্ঠান অবস্থিত। আলেপ্পো বিশ্ববিদ্যালয় ছাড়াও এখানে প্রাদেশিক কলেজ এবং বেসরকারি বিশ্ববিদ্যালয় রয়েছে। এগুলোতে সিরিয়ার বিভিন্ন অঞ্চল ছাড়াও পার্শ্ববর্তী দেশ এবং আরব দেশগুলো থেকেও শিক্ষার্থীরা উচ্চ শিক্ষা লাভ করতে আসে। আলেপ্পো বিশ্ববিদ্যালয়ে শিক্ষার্থীর সংখ্যা প্রায় ৬০০০০। এই বিশ্ববিদ্যালয়ে ১৮টি অণুষদ এবং ৮টি কারিগরী কলেজ রয়েছে।
রেলপথ
আলেপ্পো রেলওয়ে স্টেশন সিরিয়ার সাথে উসমানীয় সাম্রাজ্য যুক্তকারী অন্যতম প্রধান রেল স্টেশন ছিল। এই রেললাইন তুরস্কের আঙ্কারাকে সিরিয়ার সাথে যুক্ত করেছে। সপ্তাহে দুইদিন আঙ্কারা থেকে দামেস্ক হয়ে এই পথে ট্রেন চলে। ঐতিহাসিক কারণে আলেপ্পোতে সিরীয় জাতীয় রেলওয়ের সদর দপ্তর অবস্থিত। তবে ট্রেনের গতি কম হওয়ায় বর্তমানে অধিকাংশ মানুষ সড়কপথে শীতাতপ নিয়ন্ত্রিত বাসে চলাচল করে।
বিমানবন্দর
আলেপ্পো আন্তর্জাতিক বিমানবন্দর শহরটির প্রধান বিমানবন্দর। এছাড়া এই বিমানবন্দর সিরিয়ান আরব এয়ারলাইন্সের দ্বিতীয় কেন্দ্র হিসেবে ব্যবহৃত হয়। এই বিমানবন্দরের বিংশ শতকের শুরুর দিকে নির্মিত হয়। ১৯৯০ এর দশকে এটির সংস্কার কাজ করা হয় এবং একটি নতুন টার্মিনাল নির্মিত হয়। ঐ অঞ্চলে সামরিক কার্যক্রমের কারণে ২০১৩ সালের শুরু পর্যন্ত বিমানবন্দরটি বন্ধ ছিল।
শিল্প
thumb|অষ্টাদশ শতকে আলেপ্পোর কতিপয় সঙ্গীতশিল্পী আলেপ্পোকে আরব বিশ্বের সাংস্কৃতিক এবং ক্লাসিক সঙ্গীতের অন্যতম প্রধান কেন্দ্র হিসেবে বিবেচনা করা হয়। আলেপ্পাইন মুওয়াশ্বাস, কুদুদ্‌স এবং মাকাম হল এখানকার সঙ্গীতের বিখ্যাত কিছু ধারা। এগুলো প্রধানত কিছু ধর্মীয় এবং ধর্ম-নিরপেক্ষ কাব্যিক শিল্প থেকে উৎসারিত হয়েছে। আলেপ্পোর অনেক শিল্পী আরবি ক্লাসিক এবং ঐতিহ্যবাহী সঙ্গীতের অগ্রনায়ক হিসেবে বিবেচিত। আরব সঙ্গীতের বিখ্যাত শিল্পী যেমন সাঈদ দারভিশ, মোহাম্মেদ আব্দেল ওয়াহাব আলেপ্পোর সমৃদ্ধ সঙ্গীত-সংস্কৃতিকে স্বীকৃতি দিতে এবং এর ঐতিহ্য থেকে শিক্ষা নিতে আলেপ্পো পরিদর্শনে আসেন। আলেপ্পো এর সমঝদার শোতার জন্যেও সুপরিচিত। এরা সাম্মি নামে পরিচিত। আলেপ্পোর সঙ্গীতশিল্পীরা বলে থাকেন যে কোন বিখ্যাত আরব শিল্পী সাম্মিদের স্বীকৃতি ছাড়া খ্যাতি অর্জন করেনি। আলেপ্পোতে প্রতি বছর বেশ কিছু সঙ্গীট উৎসব অনুষ্ঠিত হয়ে থাকে। শহরের সিটাডেল অ্যাম্ফিথিয়েটারে এসব অণুষ্ঠান হয়। এগুলোড় মধ্যে উল্লেখযোগ্য কিছু অণুষ্ঠান হল সিরিয়ান সঙ্গীত উৎসব, সিল্ক রোড উৎসব, খান-আল-হারির উৎসব।
সর্বভারতীয় এনআর কংগ্রেস
দাপ্তরিক ওয়েবসাইটটি দলের নামের "এন. আর."-এর অর্থ নামথু রাজিয়াম (অর্থাৎ আমাদের রাজ্য) বলে উল্লেখ করে। এই অক্ষরগুলি দলের প্রতিষ্ঠাতা এন. রাঙ্গাস্বামীর আদ্যক্ষরও। দলের ঘোষিত নীতিবাক্য হল সরলতা, ন্যায্যতা ও স্বচ্ছতা।
আলেপ্পো
খেলাধুলা
thumb|আলেপ্পো আন্তর্জাতিক স্টেডিয়াম আলেপ্পোর সর্বাধিক জনপ্রিয় খেলা হল ফুটবল। আলেপ্পোতে অনেক ফুটবল ক্লাব রয়েছে। এদের মধ্যে আল-ইত্তিহাদ আলেপ্পো এবং হুরিয়া এফসি সিরিয়ার শীর্ষ পর্যায়ের ফুটবল লীগে খেলে। অন্যান্য উল্লেখযোগ্য ফুটবল ক্লাব হল আল-ইয়ারমোক এসসি আলেপ্পো, জালা এফসি এবং অরুবা এসসি আলেপ্পো। বাস্কেটবল আলেপ্পোর অন্যতম জনপ্রিয় খেলা। সিরিয়ার শীর্ষ ১২টি পুরুষদের বাস্কেটবল ক্লাবের মধ্যে ৪টি আলেপ্পোর। এছাড়া আলেপ্পোর ৫টি মহিলা বাস্কেটবল ক্লাব রয়েছে। আলেপ্পোতে ফুটবল, বাস্কেটবল ছাড়াও টেনিস, হ্যান্ডবল, ভলিবল, টেবিল টেনিস এবং সাঁতারের ক্লাব রয়েছে।
সিরিয়ার সবচেয়ে বড় খেলার ভেন্যু আলেপ্পোতে অবস্থিত। এর নাম আলেপ্পো আন্তর্জাতিক স্টেডিয়াম। এই স্টেডিয়ামে ৭৫,০০০ দর্শক একসাথে বসে খেলা দেখতে পারে। অন্যান্য ভেন্যুর মধ্যে আল-হামাদানিয়া স্টেডিয়াম, আলেপ্পো ৭ এপ্রিল স্টেডিয়াম, রিয়াত আল-শাবাব স্টেডিয়াম, আল-আসাদ স্পোর্টস হল, আল-হামাদানিয়া স্পোর্টস হল, আল-হামাদানিয়া টেনিস কোর্ট, বাসিল আল-আসাদ অলিম্পিক পুল উল্লেখযোগ্য।
মহেন্দ্রলাল বড়ুয়া
মহেন্দ্রলাল বড়ুয়া (Mahendralal Barua) (? - ১৯৭৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। বিপ্লবী কর্মধারা অব্যাহত রাখার জন্য অস্ত্র সংগ্রহের উদ্দেশ্যে তিনি দায়িত্ব পালন করেন। ১৯৩১ সালের ১ নভেম্বর পুলিস তাকে গ্রেপ্তার করে চট্টগ্রাম জেলে রাখে। পরে বন্দি রাখে হিজলি বন্দীশিবিরে। ১৯৩৮ সালে কারামুক্তির পর জনসেবায় আত্মনিয়োগ করেন। বেঙ্গল বুদ্ধিস্ট এসোসিয়েশনের সম্পাদক ও চিটাগাং ইউনিয়নের সক্রিয় সদস্য ছিলেন। তিনি চট্টগ্রাম অনুশীলন সমিতির সদস্য ছিলেন। তার জন্ম চট্টগ্রামের ধলঘাটে এবং মৃত্যু চট্টগ্রামে।
ভ্যানাডিয়াম টেট্রাক্লোরাইড
Chemical compound
ভ্যানাডিয়াম টেট্রাক্লোরাইড হল অজৈব যৌগ যার সঙ্কেত VCl4। এই লালচে-বাদামী তরলটি অন্যান্য ভ্যানাডিয়াম যৌগ তৈরির জন্য একটি দরকারী বিকারক হিসাবে কাজ করে।
সংশ্লেষণ, বন্ধন, মৌলিক বৈশিষ্ট্য
ডায়ম্যাগনেটিক TiCl<sub id="mwHA">4 এর চেয়ে আরও একটি যোজ্যতা ইলেকট্রন সহ, VCl4 হল একটি প্যারাম্যাগনেটিক তরল। এটি কয়েকটি প্যারাম্যাগনেটিক যৌগের মধ্যে একটি যা কক্ষ তাপমাত্রায় তরল থাকে।
VCl4 ভ্যানাডিয়াম ধাতুর ক্লোরিনেশন দ্বারা প্রস্তুত করা হয়। এই বিক্রিয়ায় VCl5 গঠন করে না; VCl 4 আক্রমণ করার জন্য Cl2 এর অক্সিডাইজিং শক্তির অভাব রয়েছে। তবে VF<sub id="mwJw">5 থেকে −৭৮ °সে এ পরোক্ষভাবে VCl<sub id="mwJQ">5 প্রস্তুত করা যেতে পারে.
বিক্রিয়া
এর উচ্চ অক্সিডাইজিং শক্তির সাথে সামঞ্জস্যপূর্ণ, HBr-এর সাথে VCl4 -৫০°C এ বিক্রিয়া করে VBr<sub id="mwMA">3 তৈরি করে। বিক্রিয়াটি VBr  এর মাধ্যমে এগিয়ে যায়, যা কক্ষ তাপমাত্রায় উষ্ণ হওয়ার সময় Br2  ত্যাগ করে।
VCl4 অনেক দাতা লিগ্যান্ডের সাথে যোগ করে, উদাহরণস্বরূপ, VCl4 (THF)2।
জৈব রসায়ন
জৈব সংশ্লেষণে, ফেনল এর অক্সিডেটিভ সংযোগের জন্য VCl4 ব্যবহৃত হয়। উদাহরণস্বরূপ, এটি ফেনলকে 4,4'-, 2,4'-, এবং 2,2'- বাইফেনলের মিশ্রণে রূপান্তরিত করে:
ব্যবহার
VCl4 অ্যালকিনের পলিমারাইজেশনের জন্য একটি অনুঘটক, বিশেষ করে রাবার শিল্পে দরকারী। অন্তর্নিহিত প্রযুক্তিটি জিগলার-নাট্টা ক্যাটালাইসিসের সাথে সম্পর্কিত, যা ভ্যানাডিয়াম অ্যালকাইলের মধ্যস্থতায় জড়িত।
নিরাপত্তা বিবেচনা
VCl4 হল একটি উদ্বায়ী, আক্রমনাত্মক অক্সিডেন্ট যা HCl নির্গত করে সহজেই হাইড্রোলাইজ হয়।
কাশ্মীর সমস্যা
কাশ্মীর সমস্যা (कश्मीर विवाद — Kaśmīr Vivād, مسئلۂ کشمیر‎— Masʾala-ē Kašmīr) হলো কাশ্মীর অঞ্চলের নিয়ন্ত্রণ নিয়ে ভারত সরকার, কাশ্মীরি বিদ্রোহী গোষ্ঠীগুলি এবং পাকিস্তান সরকারের মধ্যে প্রধান আঞ্চলিক বিরোধ। যদিও ভারত ও পাকিস্তানের মধ্যে কাশ্মীর নিয়ে ১৯৪৭-এর ভারত-পাকিস্তান যুদ্ধের সময় থেকেই আন্তঃরাজ্য বিরোধ রয়েছে, এছাড়াও কাশ্মীরি বিদ্রোহী গোষ্ঠীগুলি্র সাথেও - কাশ্মীরকে পাকিস্তানের অন্তর্ভুক্তি বা সম্পূর্ণ স্বাধীন ঘোষণা করার জন্য অভ্যন্তরীণ বিরোধ রয়েছে ।
ভারত ও পাকিস্তানের মধ্যে কাশ্মীর নিয়ে ১৯৪৭, ১৯৬৫ এবং ১৯৯৯-এ অন্ততঃ তিনটি যুদ্ধ হয়েছে। এছাড়াও,১৯৮৪ সালের পর থেকে সিয়াচেন হিমবাহ এলাকার নিয়ন্ত্রণ নিয়ে এই দুই দেশ বেশ কয়েকটি খণ্ডযুদ্ধে জড়িত হয়েছিল। ভারত সমগ্র জম্মু ও কাশ্মীর রাজ্যটি তাদের বলে দাবি করে এবং যার মধ্যে ২০১০ সালের হিসাবে, জম্মু বেশিরভাগ অংশ, কাশ্মীর উপত্যকা, লাডাখ এবং সিয়াচেন হিমবাহ নিয়ে প্রায় ৪৩% অঞ্চল শাসন করছে। পাকিস্তান এই দাবির বিরোধিতা করে, যারা প্রায় কাশ্মীরের ৩৭% নিয়ন্ত্রণ করে- এর মধ্যে আছে আজাদ কাশ্মীর এবং গিলগিট বাল্টিস্থানের উত্তরাঞ্চল।
কাশ্মীরি বিদ্রোহীরা এবং ভারত সরকারের মধ্যে বিরোধের মূল বিষয়টি হল স্থানীয় স্বায়ত্তশাসন। কাশ্মীরের গণতান্ত্রিক উন্নয়ন ১৯৭০-এর শেষভাগ পর্যন্ত ছিল সীমিত এবং ১৯৮৮ সালের মধ্যে ভারত সরকার কত্তৃক প্রদত্ত বহু গণতান্ত্রিক সংস্কার বাতিল হয়ে গিয়েছিল । অহিংস পথে অসন্তোষ জ্ঞাপন করার আর কোনো রাস্তাই খোলা ছিল না তাই ভারত থেকে বিচ্ছিন্ন হওয়ার জন্য বিদ্রোহীদের হিংসাত্মক আন্দোলনের সমর্থন নাটকীয়ভাবে বাড়তে থাকে। ১৯৮৭ সালে বিতর্কিত বিধানসভা নির্বাচন রাজ্যের বিধানসভার কিছু সদস্যদের সশস্ত্র বিদ্রোহীগোষ্ঠী গঠনে অনুঘটকের কাজ করেছিল। ১৯৮৮ সালের জুলাই মাসে ভারত সরকারের বিরুদ্ধে বিক্ষোভ মিছিল, ধর্মঘট এবং আক্রমণের মাধ্যমে শুরু হয় কাশ্মীরের অস্থিরতা।
যদিও জম্মু ও কাশ্মীরের অশান্তির ফলে হাজারো মানুষ মারা গেছে, তবে সাম্প্রতিক বছরগুলিতে দেখা গেছে যে সংঘাতে প্রাণহানীর পরিমাণ অনেকটাই কম। প্রতিবাদী আন্দোলন ভারত সরকারের কাছে কাশ্মীরের সমস্যা ও ক্ষোভ জানানোর শক্তি যুগিয়েছে, বিশেষ করে ভারতীয় সেনাবাহিনীর বিরুদ্ধে, যারা ১৯৮৯ সালে থেকে ভারত শাসিত কাশ্মীরে সক্রিয় রয়েছে । যদিও বিভিন্ন জঙ্গিগোষ্ঠী ২০০৮ সালের নির্বাচন বয়কটের ডাক দেয় তবুও বহু সংখ্যক ভোটার নির্বাচনে অংশগ্রহণ করে এবং জাতিসংঘ শরণার্থীবিষয়ক হাইকমিশনার এই নির্বাচনকে সাধারণভাবে নিরপেক্ষ হিসাবে গণ্য করে। এই নির্বাচনে জয়লাভ করে ভারতপন্থী জম্মু ও কাশ্মীর ন্যাশানাল কনফারেন্স রাজ্যে সরকার গঠন করে। ভয়েস অফ আমেরিকা অনুযায়ী, বহু বিশ্লেষকের মতে এই নির্বাচনে উচ্চ সংখ্যক ভোটারের উপস্থিতি - কাশ্মীরের সাধারণ মানুষের ভারতের শাসনকে সমর্থন করার ইঙ্গিত দেয়। কাশ্মীরের একজন বিশিষ্ট বিচ্ছিন্নতাবাদী নেতা সাজ্জাদ লোন যদিও দাবি করেন "উচ্চ সংখ্যক ভোটদানের হার"-কে কখনই কাশ্মীরিরা যে আর স্বাধীনতা চান না তার একটি ইঙ্গিত হিসাবে গ্রহণ না করা হয়। ২০০৯ ও ২০১০ সালে আবার অসন্তোষ ছড়িয়ে পড়ে।
প্রাথমিক ইতিহাস
লোককথা অনুযায়ী, "কাশ্মীর" মানে হল "শুষ্ক ভূমি"(সংস্কৃতেঃ কা = জল এবং শীমিরা = শুষ্ক)। দ্বাদশ শতাব্দীর মধ্যভাগে কলহন-এর লেখা কাশ্মীরের ইতিহাস "রাজতরঙ্গিণী" থেকে জানা যায় যে কাশ্মীর উপত্যকা পূর্বে একটি হ্রদ ছিলো। হিন্দু পুরাণে বর্ণনা করা আছে সৃষ্টির দেবতা ব্রহ্মার পৌত্র মহাঋষি কশ্যপ বারামূলা(বরাহমূল) পাহাড়ের একাংশ কেটে হ্রদের জল নিষ্কাশন করেন। কাশ্মীর সম্পূর্ণ শুকিয়ে যাওয়ার পর কশ্যপ ব্রাহ্মণদের সেখনে বসতি স্থাপন করা্র জন্য আমন্ত্রণ করেন। এই কাহিনী স্থানীয় ঐতিহ্যে আজও রয়ে গেছে, এবং এই অঞ্চলের ভৌগোলিক অবস্থাও অনেকটাই সমর্থন করে । কশ্যপের সাথে হ্রদ নিষ্কাশণের যোগাযোগ ঐতিহ্যগত ইতিহাসেও পাওয়া যায়,যা বোঝা যায় উপত্যকায় বসবাসকারীদের প্রধান শহরের নাম "কশ্যপ-পুরা" থেকে, যার উল্লেখ আছে হেকাটেউস লেখায় কাস্পাপাইরস বা হেরোডোটাসের লেখায় কাস্পাটাইরস নামে। টলেমি তার লেখা কাশ্মীরকে "কাস্পেইরিয়া" নামে নির্দেশ করেছেন।
১৮১৯ খ্রীষ্টাব্দে শিখ মহারাজা রণজিৎ সিংহ-এর কাশ্মীর বিজয়ের পূর্বে এখানে রাজত্ব ছিল পাশতুন উপজাতীয় দুরানী রাজবংশের। প্রথম ইঙ্গ-শিখ যুদ্ধের পর লাহোর চুক্তি অনুসারে কাশ্মীর ইষ্টইণ্ডিয়া কোম্পানির শাসনাধীনে আসে, যারা কিছুদিন পরেই অমৃতসর চুক্তির মাধ্যমে জম্মুর রাজা গুলাব সিং-কে বিক্রি করে দেয়, এর ফলে তিনি জম্মু ও কাশ্মীরে মহারাজা উপাধি লাভ করেন। এইসময় থেকে ১৯৪৭-এ দেশভাগের আগে পর্য্যন্ত হিন্দু মহারাজাদের অধীনে কাশ্মীর শাসিত হয় যদিও জম্মু ও লাডাখ অঞ্চল ছাড়া সমগ্র রাজ্যে মুসলমান জনসংখ্যার আধিক্য ছিল বেশি। যদিও ভারতের জনসংখ্যা পাকিস্তানের ছয় গুণ বেশি তবে মুসলিম জনসংখ্যা প্রায় সমান।
মতিউর রহমান নিজামী
যদিও হিউম্যান রাইটস্‌ ওয়াচ, বিভিন্ন রাজনৈতিক পক্ষ এবং আন্তর্জাতিক সংস্থা এই বিচারকে স্বাগত জানিয়েছিল কিন্তু নভেম্বর ২০১১ সালে হিউম্যান রাইটস ওয়াচ মামলার তদন্তের অগ্রগতি, স্বচ্ছতার অভাব এবং প্রতিপক্ষের আইনজীবী ও সাক্ষীদের হয়রানির বিভিন্ন অভিযোগ তুলে ধরে সরকারের উচিত সমালোচনা করেন।
তিনি জামায়াতে ইসলামীর সমর্থনে ১৯৯১ ও ২০০১ সালে সংসদ সংসদ নির্বাচিত হন এবং বাংলাদেশ সরকারের কৃষি (২০০১-০৩) ও শিল্প মন্ত্রনালয়ের (২০০৩-০৬) মন্ত্রী হিসেবে দ্বায়িত্ব পালন করেন। মানবতাবিরোধী অপরাধের দায়ে দোষী সাব্যস্ত হয়ে মৃত্যুদন্ডাদেশ পাওয়ার পর ২০১৬ সালের ১১ই মে বুধবার রাত ১২টা ১০ মিনিটে পুরাতন ঢাকা কেন্দ্রীয় কারাগারে তাকে ফাঁসিতে ঝুলিয়ে মৃত্যুদন্ড কার্যকর করা হয়।
দ্যা রয়েল ইসলামিক ষ্ট্র্যাটেজিক ষ্টাডিজ সেন্টার নামক প্রতিষ্ঠান থেকে প্রকাশিত বিশ্বের সবচেয়ে প্রভাবশালী ৫০০ জন মুসলমান ২০১৩/২০১৪ সংস্করণের তালিকায় প্রভাবশালী রাজনৈতিক ব্যক্তি হিসেবে তিনি স্থান লাভ করেন।
রাজনৈতিক জীবন
মাওলানা মতিউর রহমান নিজামী ১৯৫৪ সালে যুক্তফ্রন্টে ছাত্ররাজনীতির মাধ্যমে তার রাজনৈতিক জীবন শুরু করেন। ১৯৬১ সালে তৎকালীন পাকিস্তান জামায়াতে ইসলামীর ছাত্র সংগঠন ইসলামী ছাত্র সংঘের (বর্তমান ইসলামী ছাত্র শিবির) সাথে যুক্ত হন। পরপর তিন বছর (১৯৬৬-৬৯) তিনি পূর্ব পাকিস্তান ইসলামী ছাত্র সংঘের সভাপতির দায়িত্ব পালন করেন । এরপর দুইবার তিনি গোটা পাকিস্তান ইসলামী ছাত্র সংঘের কেন্দ্রীয় সভাপতির দায়িত্ব পালন করেন। বাংলাদেশ স্বাধীন হওয়ার পর বাংলাদেশের প্রথম রাষ্ট্রপতি শেখ মুজিবুর রহমান জামায়াতে ইসলামী এবং এর অনেক সদস্যকে রাজনীতি থেকে নিষিদ্ধ ঘোষণা করেন কারণ দলটি মুক্তিযুদ্ধের সময় পাকিস্তান বাহিনীকে সমর্থন দিয়েছিল। এ সময় মাওলানা মতিউর রহমান নিজামী এবং দলের আরো কয়েকজন প্রধান নেতৃবৃন্দ বাংলাদেশ ত্যাগ করেন।
১৯৭৫ সালে সামরিক বাহিনীর সদস্যদের হাতে শেখ মুজিবুর রহমান নিহত হওয়ার পর ১৯৭৭ সালে একটি অভ্যূত্থানের মাধ্যমে জিয়াউর রহমান ক্ষমতায় আসেন। তিনি ১৯৭৮ সালে শীর্ষ জামায়াত নেতা যেমন, গোলাম আযম ও নিজামীকে বাংলাদেশে ফিরে আসার অনুমতি দেন; তারা পুনরায় জামায়াতে ইসলামীকে পুনরুজ্জীবিত করেন এবং এটি দেশের সবচেয়ে বড় ইসলামী রাজনৈতিক দলে পরিনত হয়। মাওলানা মতিউর রহমান নিজামী দলের হয়ে গুরুত্বপূর্ণ দায়িত্ব পালন করেন এবং জামায়াতের ছাত্র সংগঠন ইসলামী ছাত্র শিবিরকে সংগঠিত করেন। ১৯৭৮-১৯৮২ তিনি ঢাকা মহানগরীর আমীর ও কেন্দ্রীয় নির্বাহী পরিষদের সদস্য হিসেবে দায়িত্ব পালন করেন। ১৯৮৩-১৯৮৮ পর্যন্ত জামায়াতে ইসলামীর সহকারী সেক্রেটারী জেনারেল হিসাবেও দায়িত্ব পালন করেন তিনি। ১৯৮৮ সালের ডিসেম্বরে সেক্রেটারী জেনারেল হিসেবে দায়িত্ব নেন এবং আমীর নির্বাচিত হওয়ার আগ পর্যন্ত (২০০০) দায়িত্ব পালন করেন।
১৯৯১ সালে তিনি জামায়াতে ইসলামীর হয়ে সংসদীয় আসন পাবনা-১ (সাঁথিয়া-বেড়া) থেকে সংসদ সদস্য নির্বাচিত হন এবং ১৯৯৪ পর্যন্ত সংসদে জামায়াতের প্রতিনিধিত্ব করেন। ১৯৯৬ সালের নির্বাচনে তিনি তার প্রার্থীতা হারান এবং আওয়ামী লীগের অধ্যাপক আবু সাঈদ তার আসন থেকে নির্বাচিত হন।
জামায়াতে ইসলামীর আমীর
২০০১ সালে গোলাম আযমের উত্তরসূরী হিসেবে নিজামী বাংলাদেশ জামায়াতে ইসলামীর আমীর হিসেবে দায়িত্ব পান। একই বছর নিজামী বিএনপির সাথে চারদলীয় ঐক্যজোট গঠন করেন এবং তার নির্বাচনি এলাকা পাবনা-১ থেকে ৫৭.৬৮% ভোট পেয়ে জাতীয় সংসদ সদস্য নির্বাচিত হন। ২০০১-২০০৩ সাল পর্যন্ত তিনি কৃষিমন্ত্রী ও ২০০৩-২০০৬ সাল পর্যন্ত শিল্পমন্ত্রীর দায়িত্ব পালন করেন।
২০০৮ সালের সাধারণ নির্বাচনে পাবনা-১ আসন থেকে চার দলীয় ঐক্যজোটের পক্ষে পুনরায় নির্বাচন করে আওয়ামী লীগের মো: শামসুল হকের কাছে পরাজিত হন। নিজামী নির্বাচনে ৪৫.০৬% ভোট অর্জন করেন। আওয়ামী লীগ সংসদের দুই-তৃতীয়াংশ আসন লাভ করে।
দুর্নীতির অভিযোগ
মে ২০০৮ সালে বাংলাদেশ দুর্নীতি দমন কমিশন নিজামীসহ আরো কয়েকজন রাজনীতিবিদের নামে গেটকো দুর্নীতি মামলা করেন, এতে বলা হয় তিনিসহ অন্যরা অবৈধভাবে স্থানীয় গেটকো ফার্মের সাথে কন্টেইনার ডিপো সংক্রান্ত একটি চুক্তি করেছিলেন। নিজামীসহ আরো ১২ জনের নামে এই মামলায় ২০০৮ সালে ১৫ই মে গ্রেফতারি পরোয়ানা জাড়ি করেন আদালত।
নিজামীসহ অন্যদের বিরোদ্ধে অভিযোগ ছিল, কোম্পানিটি শর্ত না পূরণ করা সত্ত্বেও আসামীরা তাদের টেন্ডার গ্রহণ করেছিলেন। আর এই চুক্তির ফলে বাংলাদেশ সরকারের ১০০ মিলিয়ন টাকার উপরে ক্ষতি হয়েছিল। নিজামী অভিযোগ অস্বীকার করেন এবং বলেন মামলাটি রাজনৈতিকভাবে করা হয়েছে। তিনি দুই মাস পর জামিনে মুক্তি পেয়েছিলেন।
ধর্মীয় মামলা
২০১০ সালের ১৭ই মার্চ একটি জনসভায় ঢাকা মহানগর জামায়াতের আমির রফিকুল ইসলাম নিপীড়নের কথা উল্লেখ করে নিজামীর জীবনকে নবী মুহাম্মদ-এর সাথে তুলনা করেন। ইসলাম ধর্মাবলম্বী মানুষের ধর্মীয় বিশ্বাস ও অনুভূতিতে আঘাত করেছে, এমন অভিযোগে ২১শে মার্চ বাংলাদেশ তরিকত ফেডারেশনের মহাসচিব সৈয়দ রেজাউল হক চাঁদপুরী জামায়াতে ইসলামীর আমির মতিউর রহমান নিজামী, সেক্রেটারি জেনারেল আলী আহসান মোহাম্মদ মুজাহিদ, নায়েবে আমির দেলাওয়ার হোসাইন সাঈদী, ঢাকা মহানগর জামায়াতের আমির মুহাম্মদ রফিকুল ইসলাম খাঁন ও ঢাকা মহানগর (দক্ষিণ) ছাত্রশিবিরের সভাপতি আ স ম ইয়াহিয়ার নামে মামলা করেন।
দশ ট্রাক অস্ত্র মামলা
২০১১ সালের ৪ই মে নিজামীকে ভারতের আসামের বিদ্রোহী সংগঠন উলফার জন্য অস্ত্র চোরাচালান মামলায় গ্রেফতার করা হয়। ৭ই সেপ্টেম্বর ২০১১ সালে তার জামিন আবেদন আদালত নাকচ করে দেন।
৩০শে জানুয়ারি ২০১৪ সালে নিজামীসহ আরো ১৩ জন আসামীকে অস্ত্র চোরাচালান মামলায় অভিযুক্ত প্রমাণিত হওয়ার পর আদালত ফাঁসির দন্ডাদেশ দেন।
যুদ্ধাপরাধের বিচার
১৯৭১ সালে তৎকালীন পূর্ব পাকিস্তানে সংঘটিত মানবতা বিরোধী অপরাধের দায়ে অভিযুক্তদের বিচার বিষয়ে ২০০৯ সালের ২৯শে জানুয়ারি জাতীয় সংসদে একটি প্রস্তাব পাশ হয়। সংসদে গৃহীত প্রস্তাবের বাস্তবায়নে সরকার বিদ্যমান আন্তর্জাতিক অপরাধ ট্রাইব্যুনাল আইন, ১৯৭৩ অনুযায়ী অভিযুক্তদের তদন্ত এবং বিচারের উদ্যোগ গ্রহণ করে এবং সরকারের পক্ষ থেকে এ সংক্রান্ত ঘোষণাটি আসে ২০০৯ সালের ২৫শে মার্চ।
২০১০ সালের ২৯ জুন অন্য একটি মামলায় গ্রেফতার নিজামীকে একই বছরের ২ আগস্ট মানবতাবিরোধী অপরাধের মামলায় গ্রেফতার দেখানো হয়। এরপর ২০১১ সালের ১১ ডিসেম্বর জামায়াতের আমিরের বিরুদ্ধে মানবতাবিরোধী অপরাধের অভিযোগ উপস্থাপন করে ট্রাইব্যুনালের রাষ্ট্রপক্ষ। ২৮ ডিসেম্বর আদালত অভিযোগ আমলে নেয়। ২০১২ সালের ২৮ মে থেকে ১৯৭১ সালে মুক্তিযুদ্ধে হত্যা, লুট, ধর্ষণ, উস্কানি ও সহায়তা, পরিকল্পনা ও ষড়যন্ত্র এবং বুদ্ধিজীবী হত্যার মতো ১৬টি অভিযোগে নিজামীর মামলাটি আন্তর্জাতিক অপরাধ ট্রাইব্যুনাল-এ বিচার করা হয়।
যুদ্ধাপরাধের অভিযোগসমূহ
রাষ্ট্রপক্ষ মতিউর রহমান নিজামীর বিরুদ্ধে যুদ্ধাপরাধের যেসব অভিযোগ আনেন সেগুলো হলো,
দন্ড
ট্রাইব্যুনালের রায়ে নিজামীর বিরুদ্ধে ১৬টি অভিযোগের মধ্যে ৮টি প্রমাণিত হয়। ২০১৪ সালের ২৯ অক্টোবর রায়ে প্রমাণিত অভিযোগের ৪টিতে নিজামীকে ফাঁসির আদেশ প্রদান করে আন্তর্জাতিক অপরাধ ট্রাইব্যুনাল। ঐ রায়ের বিরুদ্ধে ৬ই জানুয়ারি তিনি আপিল করলে ট্রাইব্যুনালের দেয়া দণ্ড বহাল রাখে আপিল বিভাগ। এরপর তিনি ফাঁসির রায় পুনর্বিবেচনা চেয়ে উচ্চ আদালতে আবেদন করেন। যা ৫ মে প্রধান বিচারপতি সুরেন্দ্র কুমার সিনহার নেতৃত্বাধীন আপিল বিভাগের চার সদস্যের বেঞ্চ আবেদনটি খারিজ করে দেয়।
ফাঁসি
মানবতাবিরোধী অপরাধের দায়ে দোষী সাব্যস্ত হয়ে মৃত্যুদণ্ডাদেশ পাওয়ার পর ২০১৬ সালের ১১ই মে বুধবার রাত ১২টা ১০ মিনিটে পুরাতন ঢাকা কেন্দ্রীয় কারাগারের ফাঁসিকাষ্ঠে ঝুলিয়ে নিজামীর মৃত্যুদণ্ড কার্যকর করা হয়।